text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةإقتصادمن أجل ريجيم قاسي و مؤلم لبنيان دولة قوية تسود
text.text_idx: #000006
text.text: من أجل ريجيم قاسي و مؤلم لبنيان دولة قوية تسود
text.text_idx: #000007
text.text: #شحم_الدولة / تخفيض مصاريف الدولة
text.text_idx: #000009
text.text: 1 📌 علاش الدولة ؟
text.text_idx: #000010
text.text: الهدف الأساسي و الأول الي موجودين على خاطر كقوميين توانسا و على جالو أسسنا الحزب القومي التونسي هو: بنيان دولة تونسية حقيقية تجسد إرادة الأمة التونسية و نبنوها على أنقاض هذه الدولة الفاسدة، يعني دولة تونسية قومية ذات سيادة و قوية سياسيا، عسكريا، اقتصاديا، ثقافيا، تعليميا، تربويا، إداريا، رياضيا، إجتماعيا...
text.text_idx: #000011
text.text: هذا الهدف الي حطيناه بين عينينا وهو “قوة الدولة” وقوتها كجهاز و أداة لممارسة السلطة هو الي بش يهزنا للقوة و التقدم في كل المجالات، و هذا علاش ديما في حديثنا نركزو بارشا على تنظيم الدولة و قوانينها و ماليتها و مداخليها و مصاريفها و إدارتها و طريقة خدمتها و أسلوب خدمة الي يحكمو فيها أو المؤثرين على اتخاذ القرار في الدولة.
text.text_idx: #000012
text.text: الدولة نخزرولها كجسد حي تنجم تنمو و تكبر و تقوى كيف ماتنجم تضعف و تموت و تنجم تكون سيدة كيف ماتنجم تكون تابعة للي أقوى منها. نجو للدولة التونسية متاعنا اليوم، الدولة هذه الي عايشين في ظلها، مايختلفوش اثنين انها دولة فاشلة و فاسدة للنخاع و عاجزة على على مشاكلها و سيادتها مخترقة و تتسول في المساعدات و الهبات الأجنبية..
text.text_idx: #000013
text.text: 2📌 علاش هي سمينة و مشحّْمة ؟
text.text_idx: #000014
text.text: الدولة هذه على ضعفها لكن حجمها كبير بالفارغ و سمينة بارشا كيف ماتشوفو في التصويرة، حجمها الكبير بعدد وزاراتها و ضخامة أسطولها الإداري بعدد موظفيها و الحجم الكبير لمصاريفها.. بحجمها الكبير تتدخل في حياة المجتمع و تشرف على الثقافة و الرياضة و تحب تراقب نشاط التوانسا و أقل بونية توجعها وبعض الاحتجاجات شعبية تنجم تهز سلطتها.
text.text_idx: #000015
text.text: دولة مليانة بالشحم موش بالعظلات، شحم مرزنها و يخليها تتحرك بالسيف و مغرقها في إجراءات إدارية تعجيزية تعطل المشاريع و تعطل مصالح المواطنين، شحم سادد عروقها مايخليش الدم يدور ويخلي قلبها ضعيف في أي لحظة ينجم يسببلها جلطة ويقتلها، شحم يخليها تاكل بارشا تستهلك بارشا مصاريف.
text.text_idx: #000016
text.text: 3📌 في شنوة يتمثل هذا الشحم :
text.text_idx: #000017
text.text: 1\ فساد مالي و إداري:
text.text_idx: #000018
text.text: أكثر حاجة تنجم توضح المشكلة هذه هي التقارير السنوية لدائرة المحاسبات، الي يحكيلك على تفاصيل دقيقة كيفاش تصير السرقة في فلوس الدولة من قبل الموظفين و المسؤولين و المتعاملين مع ادارات الدولة. و حكينا عليهم بارشا و حللناهم في عدة مقالات. و اكبر المتورطين في الفساد هذا هوما رجال الأعمال الفاسدين و نقابات أعوان الدولة أكبر المتسترين و الحامين لفساد بارشا موظفين.
text.text_idx: #000019
text.text: فساد مخسرنا في بارشا فلوس بآلاف المليارات و فشّل جل مشاريع الدولة و مخليها مقصّرة في أداء مهامها إذا موش معجزها جملة.
text.text_idx: #000020
text.text: أكثر من 800ألف عون دولة بين موظفين و خدامة القطاع العام يتكلفو كمثال عام السنا 16ألف مليار شهريات يعني تقريبا ربع ميزانية الدولة، ما يختلفوش اثنين انو اغلبهم كركارة و ديما فاصعين من الخدمة أو يتمارضو. هذا غير الي محطوطين في الفريڨو الإدارة يجي كل صباح يحل البيرو يقرى جريدة و يعمل قهوة على خاطر مالقاولوش خدمة. في بعض الوزارات كمثال تلقى طابق كامل إسمو “الفريڨو” و نكتشفو في تقرير دارة المحاسبات و تحقيقات فساد كنا كنتبنا عليها حول وجود إدارات كاملة بموظفيها وفات الحاجة ليها لكن تبقى محلولة و موظفيها يخلصو، و كيف شركة البستنة و الغراسات الي تعملت ترضية للمحتجين و عملتلهم شهريات رغم الي عمليا موشيخدمو في شي. و في أمثلة أخرى نكتشفو وجود أسماء أطفال و اسماء موتى أو عمال بالخارج و مسجلين يخدمو و تتصبلهم شهريات بشكل عادي. و ماننسوش التفرغ النقابي الي يتمتعو بيه أغلب النقابيين وين يخدمو لصالح اتحاد الشغل و يخلصو من عند الدولة بصيغة غير قانونية.
text.text_idx: #000022
text.text: هذا واحد من أكبر مداخل الفساد في بلادنا، وين تلقى قوانين تخالف الدستور، مراسيم وزارية مخالفة للقوانين، قوانين أو مراسيم متناقضة، قوانين قديمة لاتلغات و لا تنقحت، قوانين غير قابلة للتطبيق أصلا، قوانين تتعطل سنواة من غير أوامر تطبيقية كيف ماهو صاير حاليا مع مجلة الجماعات المحلية التو البلديات ماتنجمش تخدم بأغلب فصولها لغياب الأوامر الي بش يصحح عليهم الوزير.
text.text_idx: #000024
text.text: أولا هي اكبر مدخل للفساد و الي يعرف تفاصيل القانون التونسي ينجم يتحيل عليه بسهولة وكل مرة يستخدم القانون الي يتماشى مع مصلحتو و هذه يتقنوها بارشا إداريين و مديرين.ثانيا هي تعطل بارشا خدمة الإدارة و تعطل معاها مصالح المواطنين وين تلقى روحك ساعات مطالب بش تجيب وثائق ماتطلبهمش إدارة اخرى كيفها او بين إدارة و إدارة تسمع كلام مختلف. أمثلة سبق و تعرضنالهم و كتبنا عليهم أكثر من مرة.
text.text_idx: #000026
text.text: 4\ حجم الجهاز الإداري و كثرة مصاريفها:
text.text_idx: #000027
text.text: وزارات و كتاب دولة و دواوين و أكثر من 200شركة تابعة الدولة، من كبر حجم كل وحدة فيهم عادي تلقاها موزعة على 4و5 بنيات متفرقة وسط العاصمة اذا موش أكثر، إدارات مهامها متشعبة بارشا و ساعات صلاحياتها متداخلة. جهازي إداري مكلف علخر، كراء و بناء و صيانة مقرات، مصاريف ماء و ضو و اوراق و تكييف و حراسة، مصاريف ايسونس و مازوط و صيانة قرابة 70 ألف سيارة وظيفية متاع آداء مهام منغير مانحسبو كراهب المسؤولين....
text.text_idx: #000028
text.text: بداية من مصاريف رئيس الدولة و الوزراء و كبار المسؤولين و النواب يلزم تصير عملية تنقيص في امتيازاتهم و منحهم، منها الزوز كراهب بشيفوريتهم لكل وزير و منهم 6قصورات على ذمة رئيس الدولة و منهم 4500عون متاع الرئاسة وحدها و منهم تمتع عدد كبير من الوزراء و النواب بالتغطية الاجتماعية و الانتريت مدى الحياة و منها إرتفاع شهرياتهم، و منها البيروات المضخمة و تبديل الأثاث كل فترة قصيرة...
text.text_idx: #000030
text.text: 6\ مصاريف الرياضة و الثقافة و الإعلام :
text.text_idx: #000031
text.text: الدولة التونسية تنطبق عليها صفة “الدولة المانحة” بإمتياز، – منح للجمعيات الرياضية و مصاريف بناء و صيانة المنشئات الرياضية.
text.text_idx: #000032
text.text: منح وزارة الثقافة للجمعيات لاقينها فرصة للسرقة بتظاهرات ماتسوى شي و مليانة شعارات ببارشا فلوس من غير نتائج، تويل المهرجانات و فنانيين بمئات الملاين يخلصو بالعملة الصعبة على حساب الدولة. زوز تلافز و عدد من الاذاعات العمومية، رغم الي تصرف عليهم الدولة مليارات أضعاف الي يصرفهم الإعلام الخاص، رغم هذا نلقو الاعلام الخاص هو الي ينتج و يبدع و الاعلام العمومي مزال يجتر في “نسيبتي العزيزة” و برامج تعمل في أقل نسب مشاهدة.
  مجال دخل فيه الاستثمار الخاص بقوة و تلفزة و إذاعة وحدة كافين للاهتمام بالأخبار و النشاط الرسمي للدولة بميزانية صغيرة.
text.text_idx: #000033
text.text: => الثلاثة مجالات هاذم (رياضة، ثقافة، اعلام) دخل فيهم بقوة الإستثمار و النشاط الخاص من التوانسا و بقاء سلطة و تحكم الدولة فيهم موش بش يخليهم يتطورو و يتقدمو و يعملو على رواحهم.. لذلك يلزم الدولة ترفع يدها و اشرافها على النشاط العام و تسيب المجتمع ينشط و يتحرك بحرية.
text.text_idx: #000034
text.text: إذا نحبو على دولة قوية مليانة عظلات و عظم صحيح، يلزم نعملو ريجيم قاسي للدولة بتنحية كل هالشحومات المتغلغلة في حروقها، ريجيم بش يكون مؤلم للجميع و بش يعمل بارشا رفض و معارضة يوم الي تبدى الدولة القومية في تنفيذو و الاكيد بش يعمل بارشا رفض و احتجاج و بكاء... لكنها إجراءات يلزم تتعمل بش من بعدها إنجمو نخدمو على تقوية عظلاتها و صلابة عظامها و نجاعة جهازها العصبي.
text.text_idx: #000036
text.text: أزمة الشركة العمومية التونسية: العوامل الاصلية وآفاق الحل
text.text_idx: #000038
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000041
text.text: الموقع الإلكتروني
text.text_idx: #000045